Išrašas

LIETUVOS RESPUBLIKOS SEIMO

NACIONAlinio saugumo ir gynybos komitetas

POSĖDŽIO PROTOKOLAS

2016 m. gegužės 18 d.

Vilnius

SVARSTYTA: Pasiūlymai, pataisos, pastabos (toliau – pasiūlymai) dėl Lietuvos Respublikos Valstybės ir tarnybos paslapčių įstatymo Nr. VIII-1443 pakeitimo įstatymo projekto (Nr. XIIP-3781(2).

1. Seimo kanceliarijos Teisės departamento išvados ir kitų ekspertų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

Str.	Str. d.	P.

1.	Seimo kanceliarijos Teisės departamentas 2016-05-17	12	3	11	Įvertinus įstatymo projektą dėl jo atitikties Konstitucijai, įstatymams ir teisės technikos taisyklėms, teikiamos šios pastabos: Projekto 13 straipsnio 3 dalį siūloma papildyti nauju 11 punktu, kuriame siekiama įtvirtinti nuostatą, kad Paslapčių apsaugos koordinavimo komisija, be kita ko, „teikia paslapčių subjektams ir kitiems asmenims privalomas išvadas dėl informacijos įslaptinimo ar slaptumo žymų informacijai suteikimo pagrįstumo“, tačiau trūksta aiškumo, kokie „kiti asmenys“ turimi mintyje.	Pritarti	Argumentai: Projekto 12 straipsnio 6 dalyje numatyta, kad Paslapčių apsaugos koordinavimo komisijos sprendimai, priimti atliekant šio straipsnio 3 dalyje nurodytas funkcijas, yra privalomi paslapčių subjektams, tiekėjams. Todėl nėra tikslinga kituose punktuose kartoti šios nuostatos. Pasiūlymas: Įstatymo projekto 12 straipsnio 3 dalies 11 punktą išdėstyti taip: „11) teikia paslapčių subjektams ir kitiems asmenis privalomas išvadas dėl informacijos įslaptinimo ar slaptumo žymų informacijai suteikimo pagrįstumo;“
12	3	11	Projekto 12 straipsnio 3 dalyje vietoje žodžio „asmenis“ rašytinas žodis „asmenims“.	Pritarti	Argumentai: punkto formuluotė pasikeitė, taisyti nereikia.
15	4	Teikiamo projekto 15 straipsnio 4 dalis taisytina pagal lietuvių kalbos reikalavimus. Projekte numatyta, kad „susipažinti (past. – čia ir toliau pabraukta mūsų) su įslaptinta informacija, žymima slaptumo žyma „Riboto naudojimo“, ir ja naudotis gali Seimo nariai, savivaldybių tarybų nariai, kuriems vykdant tarnybines pareigas reikia susipažinti ir dirbti su šia informacija“. Sakinio dalis, prasidedanti jungtuku „kuriems“ paprastintina, pvz.: „kuriems tai būtina pagal pareigas“.	Pritarti	Pasiūlymas: Įstatymo projekto 15 straipsnio 4 dalį išdėstyti taip: „4. Susipažinti su įslaptinta informacija, žymima slaptumo žyma „Riboto naudojimo“, ir ja naudotis gali Seimo nariai, savivaldybių tarybų nariai, kuriems tai būtina pagal vykdomas pareigas vykdant tarnybines pareigas reikia susipažinti ir dirbti su šia informacija.
17	2	19	Teikiamo projekto 17 straipsnio 2 dalies 19 punkto formuluotės suderintinos su Lietuvos Respublikos Konstitucijos 3 straipsnio antrosios dalies formuluotėmis („Tauta ir kiekvienas pilietis turi teisę priešintis bet kam, kas prievarta kėsinasi į Lietuvos valstybės nepriklausomybę, teritorijos vientisumą, konstitucinę santvarką.“). Be to, šis punktas tvarkytinas lingvistiškai: žodžių junginys „ragina pažeisti“ jame kartojamas du kartus, o jungtukas „arba“ keistinas į jungtuką „ir (ar)“.	Pritarti iš dalies	Pasiūlymas: Įstatymo projekto 17 straipsnio 2 dalies 19 punktą išdėstyti taip: „19) asmuo ragina pažeisti Lietuvos Respublikos suverenitetą, valstybės nepriklausomybę, teritorijos vientisumą, konstitucinę santvarką arba ir (ar) remia judėjimus, kurie ragina šiuos valstybės interesus pažeisti;“
37	1	11	Projekto 37 straipsnio 1 dalies 11 punkte prieš žodžius „valstybėse, su kuriomis Lietuvos Respublika nėra sudariusi sutarties dėl įslaptintos informacijos abipusės apsaugos“ išbrauktinas žodis „ne“.	Pritarti	Pasiūlymas: Įstatymo projekto 37 straipsnio 1 dalies 11 punktą išdėstyti taip: „11) tiekėjo – juridinio asmens dalyvis, turintis ne mažiau kaip 1/3 balsų dalyvių susirinkime, yra registruotas ne Europos Sąjungos ar NATO valstybėse narėse, ne valstybėse, pasirašiusiose Europos ekonominės erdvės sutartį, arba ne valstybėse, su kuriomis Lietuvos Respublika nėra sudariusi sutarties dėl įslaptintos informacijos abipusės apsaugos, ir Paslapčių apsaugos koordinavimo komisija nepriėmė sprendimo dėl tokio tiekėjo patikimumo pažymėjimo išdavimo;

2. Subjektų, turinčių įstatymų leidybos iniciatyvos teisę, pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

Str.	Str. d.	P.

1.	Seimo narys Juozas Olekas 2016-05-16	16	3	Argumentai: Pagal Įstatymo projekto 16 straipsnio 3 dalį tikrinant asmenis dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo, paslapčių subjekto vadovas ar jo įgaliotas asmuo siekdamas surinkti informaciją apie tikrinamąjį asmenį privalo rašytiniu prašymu kreiptis į teisėsaugos, kontrolės ir kitas institucijas, įstaigas ir įmones, tvarkančias atitinkamą informaciją. Rašytinių prašymų pateikimas visoms nurodytoms institucijoms pareikalautų didelių paslapčių subjekto žmogiškųjų resursų, laiko ir materialinių sąnaudų. Atsižvelgiant į tai, kad šiuo metu paslapčių subjektai informaciją apie tikrinamuosius asmenis gali gauti pagal su informaciją tvarkančiais subjektais sudarytas duomenų teikimo sutartis, todėl būtų netikslinga apsunkinti informacijos gavimo procedūras ir kiekvienu atveju teikti rašytinius prašymus. Taip pat, siekiant paspartinti ir palengvinti tikrinimo procesą, tikrinamieji asmenys tam tikrą informaciją apie save galėtų pateikti paslapčių subjektui patys (pvz. atsakymus iš buvusių darboviečių apie atleidimo pagrindus, pažymas iš gydymo įstaigų ir kt.). Pasiūlymas: Įstatymo projekto 16 straipsnio 3 dalį išdėstyti taip: „3. Informaciją, ar asmuo atitinka šio straipsnio 2 dalyje nustatytas sąlygas, surenka paslapčių subjekto vadovas arba jo įgaliotas asmuo iš valstybės registrų (kadastrų), klasifikatorių ir kitų duomenų bankų arba rašytiniu prašymu kreipdamasis į teisėsaugos, kontrolės ir kitas institucijas, įstaigas ar įmones, tvarkančias atitinkamą informaciją, kad šios ne vėliau kaip per 10 darbo dienų pateiktų apie tokį asmenį jų turimą informaciją. Paslapčių subjekto vadovas arba jo įgaliotas asmuo gali tikrinamo asmens paprašyti pateikti tikrinimui reikalingą informaciją ar dokumentus.“	Pritarti	Pasiūlymas: Įstatymo projekto 16 straipsnio 3 dalį išdėstyti taip: „3. Informaciją, ar asmuo atitinka šio straipsnio 2 dalyje nustatytas sąlygas, surenka paslapčių subjekto vadovas arba jo įgaliotas asmuo iš valstybės registrų (kadastrų), klasifikatorių ir kitų duomenų bankų arba rašytiniu prašymu kreipdamasis į teisėsaugos, kontrolės ir kitas institucijas, įstaigas ar įmones, tvarkančias atitinkamą informaciją, kad šios ne vėliau kaip per 10 darbo dienų pateiktų apie tokį asmenį jų turimą informaciją. Paslapčių subjekto vadovas arba jo įgaliotas asmuo gali tikrinamo asmens paprašyti pateikti tikrinimui reikalingą informaciją ar dokumentus.“

Komiteto pirmininkas	Artūras Paulauskas